Στα τεστ εξετάζεται ό,τι έχει διδαχθεί μέσα στην τάξη.

Στόχος: Να γίνει επανάληψη της ύλης ✓

 Να εντοπιστούν κενά και αργότερα να αναπληρωθούν δηλ. να εξηγηθούν ✓

Να αξιολογήσει η δασκάλα σου την πρόοδό σου ✓

παράδειγμα: (HA) Τεστ κεφαλαίου 35-38 στη Γραμματική, δηλ. 3-4 γραμματικά φαινόμενα

**Προετοιμάζομαι λάθος όταν…**

* το τεστ είναι για την Τρίτη και εγώ διαβάζω τη Δευτέρα και την Τρίτη αφήνοντας όλο το Π/Σ/Κ που έχω περισσότερο χρόνο.
* Ανοίγω τη Γραμματική ή το βιβλίο Ασκήσεων και βλέπω τις Ασκήσεις, δηλ. τις κάνω ανάγνωση.

**Προετοιμάζομαι σωστά όταν…**

* Τα τεστ δίνονται συνήθως π.χ. από την Πέμπτη/Παρασκευή για την ερχόμενη Τρίτη/Τετάρτη. Οπότε προγραμματίζω το διάβασμά μου είτε μέσα στο Π/Σ/Κ είτε το μοιράζω ανάλογα με το πρόγραμμά μου.
* **Σημαντικό:** Για να κάνω επανάληψη της Γραμματικής δεν φτάνει να διαβάσω ανάγνωση τις ήδη λυμένες Ασκήσεις. Θα καταλάβω εάν έχω προετοιμαστεί σωστά όταν μόνος μου λύσω μέρος των ίδιων ασκήσεων σε ένα πρόχειρο.

**Βήματα για μελέτη κάθε ξεχωριστού φαινομένου**

Μελετάω **Θεωρία** και **παραδείγματα** από το βιβλίο Γραμματικής ή όπου τα έχω συναντήσει π.χ. στο Βιβλίο Ασκήσεων των αντίστοιχων κεφαλαίων ✓

Έχοντας τις διορθωμένες Ασκήσεις και στο Βιβλίο Γραμματικής και στο Βιβλίο Ασκήσεων κρύβω τις λύσεις και ξεκινώ να τις λύνω χωρίς να κοιτάω. ✓

Αφού λύσω την πρώτη πρόταση μιας Άσκησης, αποκαλύπτω μόνο τη δίκη της λύση.

Κοιτώ πού έχω κάνει λάθη, και γιατί, ξανακοιτώ τον κανόνα, ξαναβλέπω τη δική μου λύση, συγκρίνω και διορθώνω. ✓

Συνεχίζω και με άλλες προτάσεις μέχρι να μην κάνω λάθη. ✓

**Έλεγχος**: Έχω καλύψει με Ασκήσεις όλες τις περιπτώσεις που μου δίνονται γι’ αυτό το φαινόμενο? 🞏

Η ΔΑΣΚΑΛΑ ΣΟΥ

**M.A. Elpida Mourouti**